Biej os naeve & de Huijs-kamer
Aanmelje Faubourg Nuuts: Wilt geer vanaaf noe regelmoatig ut letste nuuts van os ontvange gaef uch den op veur de Faubourg Nuutsbreef.
Geer kintj uch hiej auch altied weer afmelje.
Aanmelje Faubourg Nuutsbreef
Roermonds dialekt te lastig?
Huijs (Peter's biejnaam) Wo veer os bevinje Get euver os z?lf Waat me kan aete Aope en rizzervere 't Zaelke..."Biej os naeve" Oos dranke : Nuujts / agenda Kontak Links / Livveranseers
" Biej os Naeve "
Offiesjeel 't 3e pendje waat mit Faubourg noe "eín" is gemaak !
't Uch mesjiens bekinde Faubourg is al 'n sameveugsel van 2 penj wo in 't verleje al ins de moer tösse-oet is gehouwd , mer gezeen 't zaekske gein plaats booj aan de grote vraog van gezelsjappe van 10 miense of meer , kinne veer vanaaf November-2006 zo'n 20 miense "Biej os Naeve" kwiet ! 'n Langk sjmaal zaelke wo veer euver vriewaal de ganse lengte 'n "lounge-bank" höbbe geplaats en losse täöfelkes en sjteul , zodet veer versjillende aantalle rizzerveringe kinne aannaeme.
Me kan "Biej os Naeve" (veurnamelik) "aete" , mer ouch prizzentasiejs en vergaderinge organiezere door de aanwezigheid van 'ne "beamer" mit sjerm én daobiej 'n "laptop-aansjloeting". Geluid is appaart te regele en 'ne miekrefoon is d'r.
Me kan "vieja os naeve" nog de trap op nao oos "Huijs"-kamer !
'n Ruumte op 't 1e verdeep wo hoogoet 6 miense get appaarts kinne viere !
Aan 'n ovaal gedekte taofel en op geweldig kietsjerigge golje sjteul , achter ontiegelik lillikke gerdiene doch mit 'n práchtig oetzich euver de Roer en de Werf , kan me van os gebroekelikke gerechte geniete , allein waere die "sjieker" geserveerd as in 't kefee en "Biej os Naeve" ; op ánger servies , sjoner glaaswirk ... en zó wiejer.
Sjteit taege-euver det d'r ouch 'n "paar percent méér" veur moog waere betaald !
Biej "rizzerveringe van 10 miense of méér" sjture veer 'n "keuze-lies" vieja de meel
welke me uuterlik 3 daag van teveure retoer moog sjture mit de keuzes van alle gerizzerveerde gaste , zodet veer in oos klein keuke kinne veurbereije en dáé betreffende aovend of middaag de euverige drökte neet in de waeg sjtuit.
Annuleringe in deze dene uuterlik 24 oer van teveure bekind te zeen !
Aetcafé "Faubourg St. Jacques" ● Voorstad St. Jacob 2, Roermond.